द्विपदी  क्या रदीफो बहर  क्या वज़न काफ़िये ताक पर आज सब ही उठा रख दिए  रक्त पुष्पों ने मंडप सजाया नया कदली स्तंभों  पे अंकित हुये सांतिये  सप्त नद नीर पूरित हुये हैं कलश पूर्ण वातावरण है सुधायें पिए  चाँदनी ने भिगो गुलमुहर का बदन पांखुरी पर लिखा जो उसे वांचिये  माल मन-पुष्प की यों प्रकाशित हुई जगमगाने लगे अर्चना के दिये  होंठ ने प्रीत की स्याही से होंठ हैं कितने हस्ताक्षरों से सजा रख दिये  गंध की बारिशें मौसमों से कहें प्रीत की अल्पनायें सजी हैं प्रिये  द्विपदी यानि ग़ज़ल की मौसेरी बहन ।